Diari Oficial de la Generalitat Valenciana


Sumari del DOGV 9394, del 29-07-2022 (2022/7006)

RESOLUCIÓ de 19 de juliol de 2022, de la directora general de Planificació, Eficiència Tecnològica i Atenció al Pacient de la Conselleria de Sanitat Universal i Salut Pública, per la qual es concedeixen i es dona publicitat a les subvencions destinades a finançar programes de seguiment a llarg termini de supervivents de càncer infantil a la Comunitat Valenciana, convocades per Resolució d'11 d'abril de 2022, de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7006


Data del document
:   19-07-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública
    * política sanitària
    * càncer
    * salut pública

RESOLUCIÓ de 19 de juliol de 2022, de la directora general de Planificació, Eficiència Tecnològica i Atenció al Pacient de la Conselleria de Sanitat Universal i Salut Pública, per la qual es concedeixen i es dona publicitat a les subvencions destinades a finançar programes de seguiment a llarg termini de supervivents de càncer infantil a la Comunitat Valenciana, convocades per Resolució d'11 d'abril de 2022, de la Conselleria de Sanitat Universal i Salut Pública. [2022/7006]  
  
  
Per Ordre 2/2022, d'11 d'abril, de la Conselleria de Sanitat Universal i Salut Pública, s'aproven les bases reguladores de les subvencions destinades a finançar programes de seguiment a llarg termini de supervivents de càncer infantil a la Comunitat Valenciana. (D'ara en avant Ordre 2/2022)  
Per Resolució d'11 d'abril de 2022, de la consellera de Sanitat Universal i Salut Pública, es convoquen subvencions destinades a finançar programes de seguiment a llarg termini de supervivents de càncer infantil a la Comunitat Valenciana  
La comissió de valoració, constituïda conforme s'estableix en la base desena de l'Ordre 2/2022, ha avaluat els projectes presentats, d'acord amb els criteris de valoració establits en la base tretzena de la precitada ordre, ha emés l'informe corresponent, i elevat a l'òrgan instructor la proposta de resolució provisional de concessió en data 6 de juny de 2022  
D'acord amb el contingut de l'informe de la comissió de valoració i en compliment del que s'estableix en la base desena de l'Ordre 2/2022, la Direcció General de Planificació, Eficiència Tecnològica i Atenció al Pacient formula una resolució provisional de concessió, de data 15 de juny de 2022, i es dona compliment al tràmit d'audiència previst en la precitada base.  
Dins del termini, es rep escrit de l'Associació de pacients de leucèmia, limfoma, mieloma i altres malalties de la sang CV, ASLEUVAL (Expedient 01/22) en què renuncia a l'import concedit en aquesta subvenció a la totalitat de subvenció aprovada provisionalment en la resolució de data 15.06.2022 de la directora general de Planificació, Eficiència Tecnològica i Atenció al Pacient  
L'òrgan competent per a dictar les resolucions de concessió serà la persona titular de la direcció general amb competències en matèria d'atenció al pacient, que actuarà per delegació de la persona titular de la Conselleria amb competències en matèria de sanitat, de conformitat amb l'article 160.5 de la Llei 1/2015, de 6 de febrer, segons el que s'estableix en el pronunciament tercer i base onzena de l'Ordre 2/2022, així com en l'article 10 de la Resolució de convocatòria d'11 d'abril de 2022.  
De conformitat amb el que es preveu en l'article 15 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, la Direcció General de Planificació, Eficiència Tecnològica i Atenció al Pacient, sota la dependència de la Secretaria Autonòmica d'Eficiència i Tecnologia Sanitària, exerceix, entre altres, les competències en matèria d'atenció al pacient.  
En atenció de totes aquestes consideracions, resolc:  
  
Primer  
S'accepta la renúncia de l'entitat Associació de pacients de leucèmia, limfoma, mieloma i altres malalties de la sang CV, ASLEUVAL, presentada per escrit de data 20.06.2022.  
  
Segon  
Concedir subvencions a les entitats relacionades en l'Annex I i per les quanties que s'hi determinen. Les ajudes seran finançades amb càrrec al programa pressupostari 411.60 «Planificació i Atenció al Pacient», de la Direcció General de Planificació, Eficiència Tecnològica i Atenció al Pacient, aplicació 89.71.11.528.315.70.9, línia de subvenció S0486.000, per un import total màxim de cinc-cents mil euros (500.000 ?).  
  
  
Tercer  
L'ordenació del pagament de les subvencions es realitzarà en els termes establits en l'article 11 de l'esmentada resolució de convocatòria d'11 d'abril de 2022 i en l'article 44.8.c de la Llei 8/2021, de 30 de desembre, de pressupostos de la Generalitat per a l'exercici 2022, i es lliurarà immediatament, una vegada concedides, el 60 per cent de l'import, i el 40 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
  
Quart  
S'hauran de complir amb les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de Transparència i Bon Govern de la Comunitat Valenciana, en el capítol 2 de la Llei 19/2013, de 9 de desembre, de Transparència, Accés a la informació pública i Bon Govern, i en l'article 18 de la Llei 38/2003, de 17 de novembre, general de subvencions.  
  
Aquesta informació podrà publicar-se en el portal web de l'entitat o bé a través de la plataforma TEP - Transparència Entitats Privades, de GVA Oberta (https://gvaobert.gva.es/tep).  
  
Contra la present resolució, que posa fi a la via administrativa, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposar recurs potestatiu de reposició davant el mateix òrgan que l'ha dictada en el termini d'un mes a comptar des de l'endemà a la seua publicació, o bé directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que es disposa en l'article 46 de la Llei 29/1988, de 13 de juliol, reguladora de la jurisdicció contenciosa administrativa.  
  
  
València, 19 de juliol de 2022.- La directora general de planificació, eficiència tecnològica i atenció al pacient: María Llanos Cuenca González.